Den Vest-Sjællandske Avis, 1817-12-16
Nyeste Post-Efterretninger. De udbredte Rygter, at den nye Dey i Algier er allerede skudt, og at hans Efterfølger har givet sine Corfarer Ordre til at optage foruden flere Nationers tillige ogsaa Svenske og Danske Skibe, ere ikke bekræftede og formodentligen opdigtede. Et Par Spanske Skibe, som vare opbragte ere endog givne tilbage. Beyen af Tunis holder sig roelig uagtet hans Søemagt bestaaer af 107, for det meste smaae Krigskibe; han har ladet anstille strenge Undersøgelser, om det er af hans Undersaattere at det Svenske Skib, Friherren af Gefle, Captain Dahlstrøm nyelig er taget; blot med Portugal lever han i Strid da Tractaten er udløben, og den Portugisiske Regiering finder at Beyen skruer sine Fordringer for høit op til at en nye kan oprettes; den har derfor udsendt to Fregatter for at krydse mod Tuneserne. Beyen har forresten selv trukket en Cordon mod Grændsen af Algier for at afværge Pesten. Ogsaa Keiseren af Marokke er nu bleven saa klog at forbyde de algierske Skibe at indløbe i sine Stater. - Til London forventes nu med det første et Orlogskib paa 74 Kanoner fra Nordamerika, som stal overbringe den nye Amerikanske Minister Hr. Ruft; man er længselfuld efter at faae dette Skil at see, da der paastaaes: at Amerikanerne bygge deres Krigskibe paa en fuldkomnere Maade end Englænderne; disse skulle endog ganske bygge deres Fregatter efter Amerikanernes Mønster, ifølge Bladet National Jntelligencer bestaaer den Nordamerikanske Martne nu af 15 Orlogskibe, 22 Fregatter og 15 Corvetter, og Congressen har i sin sidste Forsamling anviist Marinedepartementet 8 Millioner Dollars, for at bygge 9 nye Orlogskibe, 2 Fregatter og 3 Dampbatterier. Rodger og Decaturhave Opsyn med Verfterne; og paa de i Philladephia, Nye-York, Boston og Baltimore hersker den største Virksomhed. Fabrikvæsnet, og det dermed forbundne Maskinerie tager overordentligen til i Fristaterne; Maskineriet er desuden der paa sit rette Sted, da Arbeidslønnen er saa dyr i Amerika, man leverer nu der Fabrikvarerne næsten for en ligesaa billig Priis som i England, og i 1817 er der indført for 900000 Dollars mindre end i Fior Det er overmaade mærkværdigt hvad der fortælles i samme Blad om Krigen i Mexico, ifald det forholder sig saaledes: at det vel var lykkedes Roialisterne i dette Land i Begyndelsen af dette Aar næsten at undertrykke hele Jnsurrectionen, saa at Jnsurgentscheferne maatte tage deres Tilflugt til de indre biergfulde Egne, men at der er skeet en stor Forandring deri i de sidste Maaneder; da Jnsurgenterne have sat sig i Forbindelse med de Franske, som opholde sig i Nordamerika, hvilke hverve en anseelig Armee paa nogle tusinde Mand til deres Understøttelse, henved 1800 franske Officerer ere ansatte, og som staaer under Joseph Bonapartes Overcommando, under hvilken Generalerne LefereDesnonettes, Clauzel, begge Lallemanderne, Grouchy og Vandamme skulle commandere; de samle sig en Flotille for at lande paa Kysten af Mexico, og at trænge ind i Hiertet af Riget; man siger at 30 Millioner Dollars skulle anvendes paa dette Tog, og er denne Summa endog overdreven, saa er dog saa meget vist, at der ikke svares nogen Omkostning paa denne Udrustning. (Og alt dette læses i det Amerikanske Blad, som holdes for officielt). Jmidlertid forstummer den Spanske Hoftidende om Stillingen i Mexico, den sidste Efterretning fra Vicekongen Apodaca gaaer til 8de April og melder, at han har taget i en Fægtning 8 Mand til Fange, som strax ere blevne skudte. Fra Peru hedder det under 28de Mai, at den Kongelige General la Serna er bleven overfaldet i Jujuy, og har mistet en Deel udmærkede Officerer. Om Morillos mislykkede Tog paa Øen Margeretha, siges der nu i Spanien, at det ikke kunde betale sig at erobre denne Øe. Men i Cadix giør man stærke Udrustninger.